title: 2014/573/EU: Az Európai Parlament határozata ( 2014. április 3. ) az Európai Bankhatóság 2012-es pénzügyi évre szóló költségvetésének végrehajtására vonatkozó mentesítésről

text:
               5.9.2014

               HU

               Az Európai Unió Hivatalos Lapja

               L 266/191

         AZ EURÓPAI PARLAMENT HATÁROZATA
   (2014. április 3.)
   az Európai Bankhatóság 2012-es pénzügyi évre szóló költségvetésének végrehajtására vonatkozó mentesítésről
   (2014/573/EU)
   AZ EURÓPAI PARLAMENT,

               —

               tekintettel az Európai Bankhatóság (EBH) 2012-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Bankhatóság 2012-es pénzügyi évre vonatkozó éves beszámolójáról szóló jelentésére, a hatóság válaszaival együtt (1),

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Felügyeleti Hatóság (Európai Bankhatóság) létrehozásáról szóló, 2010. november 24-i 1093/2010/EU európai parlamenti és tanácsi rendeletre (4) és különösen annak 64. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet (5) 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Gazdasági és Monetáris Bizottság véleményére (A7-0220/2014),

               1.

               mentesítést ad az Európai Bankhatóság ügyvezető igazgatója számára a hatóság 2012-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Bankhatóság ügyvezető igazgatójának, a Tanácsnak, a Bizottságnak és a Számvevőszéknek, továbbá gondoskodjon az Európai Unió Hivatalos Lapjában (L sorozat) való közzétételről.

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 80. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 331., 2010.12.15., 12. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: 2005/929/EK: A Tanács határozata ( 2005. december 13. ) az Európai Közösség és a Koreai Köztársaság között az 1994. évi Általános Vám- és Kereskedelmi Egyezmény (GATT) XXIV. cikke (6) bekezdésének és XXVIII. cikkének megfelelően, levélváltás formájában létrejött megállapodás megkötéséről

text:
               23.12.2005

               HU

               Az Európai Unió Hivatalos Lapja

               L 340/61

         A TANÁCS HATÁROZATA
   (2005. december 13.)
   az Európai Közösség és a Koreai Köztársaság között az 1994. évi Általános Vám- és Kereskedelmi Egyezmény (GATT) XXIV. cikke (6) bekezdésének és XXVIII. cikkének megfelelően, levélváltás formájában létrejött megállapodás megkötéséről
   (2005/929/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére, összefüggésben a 300. cikk (2) bekezdése első albekezdése első mondatával,
   tekintettel a Bizottság javaslatára,
   mivel:

               (1)

               2004. március 22-én a Tanács felhatalmazta a Bizottságot arra, hogy az 1994. évi Általános Vám- és Kereskedelmi Egyezmény (GATT) XXIV. cikkének (6) bekezdése értelmében a Kereskedelmi Világszervezet (WTO) egyes tagállamaival, a Ciprusi Köztársaságnak, a Cseh Köztársaságnak, az Észt Köztársaságnak, a Lengyel Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Szlovák Köztársaságnak és a Szlovén Köztársaságnak az Európai Unióhoz való csatlakozása során tárgyalásokat kezdjen.

               (2)

               A Bizottság a Szerződés 133. cikke által létrehozott bizottsággal konzultálva, a Tanács által kiadott tárgyalási irányelvek keretén belül folytatta a tárgyalásokat.

               (3)

               A Bizottság az Európai Közösség és a Koreai Köztársaság között az 1994. évi GATT XXIV. cikke (6) bekezdésének és XXVIII. cikkének megfelelően, levélváltás formájában létrejött megállapodás megkötéséről szóló tárgyalásokat lezárta. Ezért az említett megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és a Koreai Köztársaság között az 1994. évi GATT XXIV. cikke (6) bekezdésének és XXVIII. cikkének megfelelően, levélváltás formájában létrejött megállapodás – tekintettel a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovén Köztársaság és a Szlovák Köztársaság engedményes listájának ezen országoknak az Európai Unióhoz való csatlakozása során történt visszavonásával kapcsolatos különleges engedmények visszavonására – a Közösség nevében jóváhagyásra kerül.
   A levélváltás formájában létrejött megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személy(eke)t (1).

      Kelt Brüsszelben, 2005. december 13-án.

            a Tanács részéről

            az elnök

         J. GRANT

      (1)  A megállapodás hatálybalépésének napját az Európai Unió Hivatalos Lapjában hirdetik ki.
    ---documentbreak---

               23.12.2005

               HU

               Az Európai Unió Hivatalos Lapja

               L 340/62

         MEGÁLLAPODÁS
   levélváltás formájában az Európai Közösség és a Koreai Köztársaság között az 1994. évi Általános Vám- és Kereskedelmi Egyezmény (GATT) XXIV. cikke (6) bekezdésének és XXVIII. cikkének megfelelően
   Brüsszel, 2005. december 13.
   Tisztelt Uram!
   Az Európai Közösségek (EK) és a Koreai Köztársaság között az 1994. évi GATT XXIV. cikkének (6) bekezdése és XXVIII. cikke értelmében a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listájában szereplő engedmények ezen országoknak az Európai Közösséghez való csatlakozása során eszközölt módosítása céljából folytatott tárgyalások kezdeményezését követően az EK és a Korai Köztársaság között az EK által 2004. január 19-én az 1994. évi GATT XXIV. cikkének (6) bekezdése értelmében a WTO-nak küldött bejelentést követően megkezdett tárgyalások lezárása érdekében az alábbi megállapodás született.
   Az EK hozzájárul ahhoz, hogy az EK-25 vámterülete vonatkozásában felvegye az engedményes listájára a korábbi listáján szereplő engedményeket.
   Az EK hozzájárul ahhoz, hogy engedményes listájára az alábbi csökkentett alkalmazott vámtételeket vegye fel:

               8525 40 99: 12,5 %-os csökkentett alkalmazott vámtétel,

               3903 19 00: 4 %-os csökkentett alkalmazott vámtétel,

               8521 10 30: 13,0 %-os csökkentett alkalmazott vámtétel,

               8527 31 91: 11,4 %-os csökkentett alkalmazott vámtétel.

         A fenti, csökkentett alkalmazott vámtételeket három évig, vagy addig kell alkalmazni, ameddig a Dohai Fejlesztési Programterv eredményeinek végrehajtása el nem éri a fenti vámtarifaszintet – attól függően, hogy melyik a korábbi időpont. A 8525 40 99-re vonatkozó csökkentett alkalmazott vámtételt ugyanakkor négy évig, vagy addig kell alkalmazni, ameddig a Dohai Fejlesztési Programterv eredményeinek végrehajtása el nem éri a fenti vámtarifaszintet – attól függően, hogy melyik a korábbi időpont. A fenti időszakok a végrehajtás időpontjában kezdődnek.
   Ez a megállapodás azon a napon lép hatályba, amikor az EK a Koreai Köztársaságtól a kellő formában jóváhagyott, megállapodásról szóló levelet megkapja, és azt a felek saját eljárásaiknak megfelelően megvizsgálták. Az EK minden tőle telhetőt megtesz annak biztosítása érdekében, hogy a megfelelő végrehajtási intézkedések legkésőbb 2006. január 1-jén hatályba lépjenek.
   Kérem, Uram, fogadja megkülönböztetett nagyrabecsülésem kifejezését.

         Az Európai Közösség részéről

   Brüsszel, 2005. december 13.
   Tisztelt Uram!
   Ezennel igazolom az alábbi levelének kézhezvételét:
   „Az Európai Közösségek (EK) és a Koreai Köztársaság között az 1994. évi GATT XXIV. cikkének (6) bekezdése és XXVIII. cikke értelmében a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listájában szereplő engedmények ezen országoknak az Európai Közösséghez való csatlakozása során eszközölt módosítása céljából folytatott tárgyalások kezdeményezését követően az EK és a Koreai Köztársaság között az EK által 2004. január 19-én az 1994. évi GATT XXIV. cikkének (6) bekezdése értelmében a WTO-nak küldött bejelentést követően megkezdett tárgyalások lezárása érdekében az alábbi megállapodás született.
   Az EK hozzájárul ahhoz, hogy az EK-25 vámterülete vonatkozásában felvegye az engedményes listájára a korábbi listáján szereplő engedményeket.
   Az EK hozzájárul ahhoz, hogy engedményes listájára az alábbi csökkentett alkalmazott vámtételeket vegye fel:

               8525 40 99: 12,5 %-os csökkentett alkalmazott vámtétel,

               3903 19 00: 4 %-os csökkentett alkalmazott vámtétel,

               8521 10 30: 13,0 %-os csökkentett alkalmazott vámtétel,

               8527 31 91: 11,4 %-os csökkentett alkalmazott vámtétel.

         A fenti, csökkentett alkalmazott vámtételeket három évig, vagy addig kell alkalmazni, ameddig a Dohai Fejlesztési Programterv eredményeinek végrehajtása el nem éri a fenti vámtarifaszintet – attól függően, hogy melyik a korábbi időpont. A 8525 40 99-re vonatkozó csökkentett alkalmazott vámtételt ugyanakkor négy évig, vagy addig kell alkalmazni, ameddig a Dohai Fejlesztési Programterv eredményeinek végrehajtása el nem éri a fenti vámtarifaszintet – attól függően, hogy melyik a korábbi időpont. A fenti időszakok a végrehajtás időpontjában kezdődnek.
   Ez a megállapodás azon a napon lép hatályba, amikor az EK a Koreai Köztársaságtól a kellő formában jóváhagyott, megállapodásról szóló levelet megkapja, és azt a felek saját eljárásaiknak megfelelően megvizsgálták. Az EK minden tőle telhetőt megtesz annak biztosítása érdekében, hogy a megfelelő végrehajtási intézkedések legkésőbb 2006. január 1-jén hatályba lépjenek.”
   Megtiszteltetés számomra, hogy kifejezhetem Kormányom egyetértését.
   Kérem, Uram, fogadja megkülönböztetett nagyrabecsülésem kifejezését.

         A Koreai Köztársaság részéről


title: A Tanács határozata (1984. június 29.) a közösségi kutatási, fejlesztési és demonstrációs tevékenységek igazgatásával és összehangolásával kapcsolatos struktúrákról és eljárásokról

text:
Fontos jogi nyilatkozat

|

31984D0338

Hivatalos Lap L 177 , 04/07/1984 o. 0025 - 0028 finn különkiadás fejezet 16 kötet 1 o. 0067  spanyol különkiadás fejezet 12 kötet 4 o. 0116  svéd különkiadás fejezet 16 kötet 1 o. 0067  portugál különkiadás fejezet 12 kötet 4 o. 0116

		A Tanács határozata(1984. június 29.)a közösségi kutatási, fejlesztési és demonstrációs tevékenységek igazgatásával és összehangolásával kapcsolatos struktúrákról és eljárásokról(84/338/Euratom, ESZAK, EGK)AZ EURÓPAI KÖZÖSSÉGEK TANÁCSA,tekintettel az Európai Közösséget létrehozó szerződésekre,tekintettel a Bizottság tervezetére [1],tekintettel a Közgyűlés véleményére [2],tekintettel a Gazdasági és Szociális Bizottság véleményére [3],mivel a Tanács 1974. január 14-én állásfoglalást fogadott el a tudomány és a technológia területén a nemzeti politikák koordinálásáról és a Közösség számára jelentős intézkedések azonosításáról [4];mivel a Bizottság a Tanácsnak küldött 1982. december 21-i közleményében európai tudományos és műszaki stratégiát (1984-1987 keretprogram) terjesztett elő;mivel a Tanács 1983. július 25-én állásfoglalást fogadott el a közösségi kutatási, fejlesztési és demonstrációs tevékenységekre vonatkozó keretprogramokról és az első, 1984–1987 közötti keretprogramról [5];mivel, amennyiben a Bizottság által javasolt stratégia végrehajtandó, fontos, hogy az igazgatási és koordinálási struktúrákat és eljárásokat a jobb hatékonyság elérése, és különösen a fennálló rendszer ésszerűsítése céljából átszervezzék;mivel a tudományos és műszaki kutatási bizottság véleményét (CREST) figyelembe vették,A KÖVETKEZŐKÉPPEN HATÁROZOTT:1. cikkA Bizottság égisze alatt a mellékletben felsorolt igazgatási és koordinációs tanácsadó bizottságok, a továbbiakban: "CGC-k", kerülnek létrehozásra.Az új programhatározatok tükrében a jegyzék felülvizsgálatra és szükség szerint kiegészítésre kerül.2. cikk(1) A CGC-k feladata a Bizottsága támogatása a kutatási, fejlesztési és demonstrációs tevékenységek meghatározásában és előkészítésében, valamint a közösségi tudományos és műszaki stratégia végrehajtásával összefüggő igazgatási és koordinációs feladataiban.(2) A CGC-k kötelessége:a) az illetékességi körükbe tartozó területek vonatkozásában tájékoztatás és tanácsadás a Bizottság számára tudományos és műszaki kérdésekben;b) a nemzeti tudományos kutatási és technológiai fejlesztési programok rendszeres összehasonlítása a Közösség számára fontos területek vonatkozásában, és az ilyen összehasonlításokhoz kapcsolódó információk nyújtása a Bizottság számára a tagállamok közötti koordinációs tevékenységek meghatározása céljából;c) segítségnyújtás a Bizottságnak a keretprogramokban meghatározott tudományos és műszaki célok alapján azon témák vagy tevékenységek azonosításában és kiválasztásában, amelyek a közösségi kutatási, fejlesztési és demonstrációs tevékenységek tárgyát képezhetik;d) hozzájárulás azon közösségi kutatási, fejlesztési és demonstrációs programok optimális megvalósításához, amelyekért a Közösség felelelős, és különösen a projektek részletes leírásához és azok kiválasztásához, továbbá az eredmények értékelése, valamint a programok közösségi szintű végrehajtása és a tagállamok kapcsolódó, saját felelősségükre végrehajtott kutatási és fejlesztési munkái közötti jobb kapcsolattartás biztosítása;e) vélemények megfogalmazása az Európai Közösségek, a harmadik országok és/vagy a nemzetközi szervezetek között előirányozott tudományos és műszaki együttműködésről, a rájuk vonatkozó meghatározott területek vonatkozásában.3. cikk(1) Minden egyes CGC-t a Bizottság nevez ki a tagállamok jelölései alapján.(2) Ez a következő személyekből áll:- két képviselő minden tagállamból, akiknek hivatali ideje négy évre szól, és akiket nemzeti szakértők segíthetnek vagy válthatnak fel a 4. cikkben feltüntetett feltételek szerint,- két képviselő a Bizottságból, akiket más képviselők segíthetnek vagy válthatnak fel a 4. cikkben feltüntetett feltételek szerint,- egy elnök.(3) Minden CGC elnökét a tagállamok képviselői közül kell megválasztani az eljárási szabályzattal összhangban. Hivatali ideje két évre szól és egyszer újítható meg. Az elnök helyettesítésére az elnök származás szerinti tagállama nevez ki egy személyt.(4) A titkárságot a Bizottság szolgálatai biztosítják.(5) Minden CGC meghatározza saját eljárási szabályzatát.(6) Minden CGC évente legalább egyszer ülésezik.4. cikkA CGC-k munkájukat úgy szervezik meg, hogy megkapják a szükséges szakmai tanácsot, és a megvalósítandó feladat természetének megfelelően, változó összetételben ülnek össze. E célból a tagállamokat és a Bizottságot minden egyes CGC ülésen legfeljebb három fő képviselheti, akiket a 3. cikkben említett képviselők vagy szakértők közül választanak ki.5. cikk(1) A CGC-k ad hoc munkacsoportokat állíthatnak fel egyértelműen meghatározott, időben korlátozott feladatmeghatározásokkal.(2) Az ad hoc munkacsoportok elnöke a GCG egyik tagja. Ezek tagállamonként legfeljebb két tagból és a Bizottság két képviselőjéből állnak.6. cikkA Bizottság gondoskodik a CGC-k közötti összes szükséges kapcsolattartásra vonatkozó intézkedésről. A CGC-ktől származó véleményeknek az összes kisebbségi állásfoglalást meg kell említeniük. Ezeket a Bizottság rendszeresen továbbítja a Parlament és a Tanács felé.7. cikka) A következőkben említett bizottságok megszűnnek:- a 81/364/Euratom határozattal [6] módosított, az urán kutatásáról és kitermeléséről szóló, 1978. március 6-i 78/264/Euratom tanácsi határozat [7] 3. cikke,- a nukleáris létesítmények leállításáról szóló, 1984. január 31-i 84/60/Euratom tanácsi határozat [8] 4. cikke,- a termálvizes reaktorok biztonságáról szóló, 1979. március 27-i 79/345/Euratom tanácsi határozat [9] 4. cikke,- a környezetvédelemről és éghajlattanról szóló, 1981. március 3-i 81/213/EGK tanácsi határozat [10] 5. cikke,- a textil- és ruházati termékekről szóló, 1981. december 15-i 81/1014/EGK tanácsi határozat [11] 3. cikke,- a biomolekuláris technológiáról szóló, 1981. december 7-i 81/1032/EGK tanácsi határozat [12] 4. cikke,- a nyersanyagokról szóló, 1982. május 17-i 82/402/EGK tanácsi határozat [13] 3. cikke,- egy magas szintű gépi fordítási rendszerről szóló, 1982. november 4-i 82/752/EGK tanácsi határozat [14] 3. cikke,- a tudományos és technológiai fejlesztésről szóló, 1982. december 3-i 82/837/EGK tanácsi határozat [15] 3. cikke,- a feldolgozásnak az élelmiszerek fizikai tulajdonságaira kifejtett hatásáról szóló, 1982. november 22-i 82/839/EGK tanácsi határozat [16] 4. cikke,- a lignocellulóz tartalmú melléktermékek és egyéb növényi maradékanyagok állatok takarmányozására történő felhasználásáról szóló, 1984. április 2-i 84/197/EGK tanácsi határozat [17] 4. cikke,- a feldolgozásnak és értékesítésnek az élelmiszerek minőségére és tápértékére kifejtett hatásáról szóló, 1984. május 24-i 84/304/EGK tanácsi határozat [18] 4. cikke.b) Az 1977. július 18-i tanácsi állásfoglalás [19] (1) bekezdésében említett összes többi programigazgatással foglalkozó tanácsadó bizottság (ACPM-k) megszűnik, a HFR reaktor működésére és hasznosítására vonatkozó programmal foglalkozó ACPM és a radioaktív hulladék kezelésével és tárolásával foglalkozó ACPM kivételével, amely utóbbi fenntartásának kizárólagos oka, hogy a Bizottságnak a radioaktív hulladék területén tanácsot adjon a közösségi cselekvési terv végrehajtásában a terv teljes időtartama alatt, amely célt az 1980. február 18-i tanácsi állásfoglalás [20] írja elő.8. cikkAz 1. cikkben említett új CGC-k e határozat hatálybalépésétől számítva hat hónapot nem meghaladó időtartamon belül megkezdik tevékenységüket.A 7. cikk alapján megszűnt bizottságok az új CGC-k tevékenységének hatékony megkezdéséig folytatják feladataik végrehajtását.9. cikkHárom évet nem meghaladó időszak után az e határozat által meghatározott struktúrákat és eljárásokat a Bizottság jelentése alapján újra kell vizsgálni azok hatékonyságának értékelése, és amennyiben szükséges, javítása céljából.10. cikkEz a határozat az Európai Közösségek Hivatalos Lapjában való kihirdetését követő napon lép hatályba.Kelt Luxembourgban, 1984. június 29-én.a Tanács részérőlaz elnökL. Fabius[1] HL C 113., 1983.4.27., 4. o.[2] HL C 307., 1983.11.14., 112. o. és HL C 351., 1983.12.24., 10. o.[3] HL C 341., 1983.12.19., 51. o.[4] HL C 7., 1974.1.29., 2. o.[5] HL C 208., 1983.8.4., 1. o.[6] HL L 137., 1981.5.23., 44. o.[7] HL L 72., 1978.3.14., 12. o.[8] HL L 36., 1984.2.8., 23. o.[9] HL L 83., 1979.4.3., 21. o.[10] HL L 101., 1981.4.11., 1. o.[11] HL L 367., 1981.12.23., 29. o.[12] HL L 375., 1981.12.30., 1. o.[13] HL L 174., 1982.6.21., 23. o.[14] HL L 317., 1982.11.13., 19. o.[15] HL L 352., 1982.12.14., 24. o.[16] HL L 353., 1982.12.15., 25. o.[17] HL L 103., 1984.4.16., 23. o.[18] HL L 151., 1984.6.7., 46. o.[19] HL C 192., 1977.8.11., 1. o.[20] HL C 51., 1980.2.29., 4. o.--------------------------------------------------MELLÉKLETLÉTREHOZANDÓ BIZOTTSÁGOKÁgazat | Bizottságok |IPAR | 1.Ipari technológia2.Tudományos és technológiai szabványok3.Biotechnológia |NYERSANYAGOK ÉS EGYÉB ANYAGOK | 4.Nyersanyagok és egyéb anyagok |ENERGIA | 5.Nukleáris hasadási energiaReaktorok és biztonság, hasadóanyagok ellenőrzése 6.Nukleáris hasadási energiaÜzemanyagciklus/feldologzás és hulladéktárolás 7.Nem atomenergia |FEJLESZTÉSI TÁMOGATÁS | 8.Fejlesztéshez kapcsolódó kutatás |EGÉSZSÉGÜGY ÉS BIZTONSÁG | 9.Orvosi és egészségügyi kutatás10.Sugárvédelem |KÖRNYEZET | 11.Környezet és éghajlattan |NYELVEK | 12.Nyelvi problémák |--------------------------------------------------